टेनिस स्टार रोहन बोपन्ना सहित फैमली, फैंस और बॉलीवुड स्टार मौजूद रहे
Tennis Star Sania Mirza Will Play Her Farewell Match Today. टेनिस स्टार सानिया मिर्जा आज होम टाउन हैदराबाद में अपना फेयरवेल प्रदर्शनी मैच लाल बहादुर स्टेडियम खेलेंगी। उन्होंने दुबई टेनिस चैंपियनशिप में पेशेवर टेनिस से संन्यास ले लिया था।
भारतीय टेनिस स्टार सानिया मिर्जा ने रविवार को हैदराबाद में अपना फेयरवेल मैच खेला। पिछले महीने संन्यास ले चुकीं सानिया मिर्जा ने दुबई टेनिस चैंपियनशिप में अपने करियर का आखिरी प्रोफेशनल मैच खेला था, हालांकि वे टूर्नामेंट नहीं जीत सकीं। उस मैच के बाद सानिया मिर्जा ने अपनी सोशल पोस्ट में कहा था- 'मेरे सभी दोस्त, मेरा परिवार और प्रशंसकों के सामने में आखिरी बार खेलुंगी।'
लाल बहादुर स्टेडियम में सानिया मिर्जा का फेयरवेल मैच देखने के लिए उनके दोस्त रोहन बोपन्ना, फैमली मेंबर, फैंस के साथ बॉलीवुड कलाकार मौजूद हैं।
पहले देखिए फेयरवेल मैच की तस्वीरें
2 प्रदर्शनी मैच- मिक्स्ड डबल्स के लिए बोपन्ना को जोड़ीदार बनाया
रविवार को सानिया अपने फेयरवेल के दौरान 2 प्रदर्शनी मैच खेलेंगी। पहले मैच में अभिनेता, क्रिकेटर और टेनिस प्लेयर शामिल होंगे। एक का नेतृत्व सानिया करेंगी, जबकि दूसरी टीम का नेतृत्व उनके आखिरी ग्रैंड स्लैम में पार्टनर रहे रोहन बोपन्ना करेंगे।
दिन का दूसरा प्रदर्शन मैच मिक्स्ड डबल्स का होगा। मिक्स्ड डबल्स में उनका पार्टनर रोहना बोपन्ना होंगे। वहीं उनके सामने इवान डोडिग-बेथनी मैटेक सैंड्स की जोड़ी होगी।
जनवरी में ऑस्ट्रेलियन ओपन फाइनल हारीं 
सानिया मिर्जा जनवरी महीने में आयोजित साल के पहले ग्रैंडस्लैम के फाइनल में पहुंची थीं, हालांकि उन्हें रोहन बोपन्ना के साथ ब्राजील की लुईसा स्टेफनी और राफेल माटोस की जोड़ी से शिकस्त का सामना करना पड़ा।
करियर में 43 ट्रॉफी जीतीं
जूनियर लेवल पर उन्होंने 10 सिंगल्स और 13 डबल्स टाइटल जीते। 2001 में सीनियर लेवल पर डेब्यू करने के बाद 2003 में उन्होंने अपना प्रोफेशनल टेनिस करियर शुरू किया। 16 साल की उम्र से प्रोफेशनल टेनिस करियर शुरू करने के बाद सानिया ने सिंगल्स, विमेंस डबल्स और मिक्स्ड डबल्स में 20 साल तक टेनिस खेला। इनमें 6 ग्रैंड स्लैम के अलावा उन्होंने कुल 43 ट्रॉफी जीतीं। 2005 में उन्होंने पहली बार WTA सिंगल्स का टाइटल जीता था।
इसके अलावा वह 2 बार फ्रेंच ओपन और 3 बार ऑस्ट्रेलियन ओपन जीतने के करीब पहुंची थीं, लेकिन खिताब नहीं जीत सकीं।
मुंबई में जन्म, हैदराबाद में टेनिस सीखा
15 नवंबर 1986 को मुंबई में सानिया का जन्म हुआ। जन्म के कुछ सालों बाद ही उनका परिवार हैदराबाद शिफ्ट हो गया। वहां वह अपनी छोटी बहन अनम के साथ बड़ी हुईं। यहीं उन्होंने टेनिस खेलना सीखा और अपनी स्किल्स इम्प्रूव कीं। हैदराबाद के नासर स्कूल में स्कूली शिक्षा के बाद सेंट मैरी कॉलेज से उन्होंने ग्रेजुएशन किया।
2013 में आखिरी सिंगल्स खेला
सानिया मिर्जा ने विमेंस सिंगल्स से 2004 में प्रोफेशनल टेनिस करियर शुरू किया था। डबल्स में ज्यादा सफलता और रिस्ट इंजरी के चलते 2013 में उन्होंने सिंगल्स खेलना बंद कर दिया। उन्होंने करियर के आखिरी 10 सालों में विमेंस और मिक्स्ड डबल्स खेलने पर ही फोकस किया।
सानिया से जुड़ी अन्य खबरें भी पढ़ें।
सानिया मिर्जा...6 ग्रैंड स्लैम, ₹205 करोड़ नेटवर्थ:4 क्रिकेट कप्तानों की रिश्तेदार, दुबई में घर; महंगी कारों का कलेक्शन भी
भारत की टेनिस क्वीन सानिया मिर्जा ऑस्ट्रेलियन ओपन 2023 में मिक्स्ड डबल्स का फाइनल हार गईं। टेनिस करियर में यह उनका आखिरी ग्रैंड स्लैम मैच था। मुकाबले के बाद फेयरवेल स्पीच में उनके आंसू छलक पड़े। उन्होंने कहा, 'ग्रैंड स्लैम करियर खत्म करने के लिए मेलबर्न से बेहतर कुछ नहीं। मुझे कोर्ट पर घर जैसा अहसास कराने के लिए सभी का धन्यवाद।' पूरी खबर पढ़ने के लिए यहां क्लिक करें।
आखिरी ग्रैंड स्लैम नहीं जीत सकीं सानिया-रो पड़ीं
​​​​
टेनिस स्टार सानिया मिर्जा का आखिरी ग्रैंड स्लैम फाइनल जीतने का सपना टूट गया। ऑस्ट्रेलियन ओपन मिक्स्ड डबल्स फाइनल में सानिया (36) और रोहन बोपन्ना (42) की जोड़ी को ब्राजील की लुईसा स्टेफनी और राफेल माटोस की जोड़ी ने हराया। पूरी खबर पढ़ने के लिए यहां क्लिक करें। 